《锦鶒夜逸》
宋代·赵戣

草径郁纡溪隔村，谁抽关鐍逋孤鸳。林樊搜纠崖厂邃，岸曲括责菰茭根。

初拟布罟鼠盗夜，又恐缺月狐乘昏。死壳枯梗秘踪迹，老圉劝我增垣藩。

作者简介：赵戣，字成德，号吟啸，休宁（今属安徽）人。屡试不第，隐居池园，以诗文自娱。为刘克庄、方岳等推重。有《吟啸集》，已佚。事见明弘治《徽州府志》卷九。今录诗三十八首。